Sagan gerist á miðri 27. öldinni . Terran bandalagið er í stríði við Kilrathi keisaradæmið . Eftir að Kilrathi eyðileggur herstöð Terran , hertaka þeir NAVCOM herflokk og stefna á jörðina . Liðstyrkur Terrana á að berast innan tveggja tíma eftir að Kilrathi lendir á jörðinni , og nú þarf orrustugeimflaugin TCS Tiger Claw að tefja Kilrathi . Það er langt síðan maður sá annað eins drasl . Myndin ætti að fá gyllta kirsuberið fyrir handritið . Þvílíkt hnoð hef ég ekki séð áður . Gott dæmi um vondar gloppur í handritinu er þegar aðal persónan spyr um hví pílagrímar séu hataðir . Hann er sjálfur hálfur pílagrími en er sá eini í myndinni sem veit ekkert um þá . Og leikurinn var enn verri . Það eina góða við þessa mynd voru nokkrir góðir spennukaflar og tæknibrellur á köflum . Það var varla að mér tækist að sitja myndina til enda . Wing Commander er byggð á samnefndum geimbardagaflugleikjum sem hafa verið afar vinsælir . Á milli bardaga í þessum leikjum voru kvikmynduð atriði sem héldu sögunni gangandi og voru afar vel gerð fyrir tölvuleik að vera , innan skamms stóð maður sig að því að spila leikina nær einungis fyrir þessi atriði og því virðist rökrétt skref að sleppa því sem kom á milli í leikjunum og gera hreinræktaða kvikmynd úr þessu . Útkoman er því miður ekki mikið til að hrópa húrra fyrir . Söguþráðurinn er í stuttu máli að um árið 2600 lenda jarðarbúar í styrjöld við mjög óvinveittan kynþátt , Kilrathi . Útkoma stríðsins veltur á nokkrum ungum flugmönnum ásamt örlögum mannkynsins . Leikstjóri myndarinnar og hönnuður leikjanna er sami maðurinn og að mínu mati voru grundvallarmistök að fá ekki reyndan mann til að leikstýra , viðvaningsháttur einkennir þessa mynd að mörgu leiti . Öll samtöl eru frekar klisjukennd þó að leikararnir reyni að gera það besta úr sínum hlutverkum . Tæknibrellurnar eru ansi góðar þó að þær séu reyndar tölvulegar á köflum og hljóðrásin er mjög góð , sérstaklega tónlistin . Aftur á móti eru óvinirnir hræðilega illa gerðir og óraunverulegir , þeir minna meira á eitthvað sem maður gæti átt von á að sjá í Brúðubílnum frekar en í dýrri Hollywood kvikmynd . Myndin býr ekki yfir miklum frumleika og fær mikið lánað úr öðrum myndum , sérstaklega kafbátamyndum en þessari mynd hefur einmitt verið lýst sem kafabátamynd í geimnum og er það ekki fjarri lagi . Semsagt mjög ójöfn mynd sem á varla erindi við aðra en harða geimmyndaaðdáendur eða þá sem hafa spilað leikina .